Tutvustasin omal poolt nii Baltikumi tabanud majanduslanguse põhjuseid, kui tegelikku olukorda. Leidsime mõlemad, et hetkel on oluline elavdada ettevõtlust ning mitte astuda samme, mis ettevõtluskeskkonda kahjustaksid. Verhofstadt avaldas lootust, et Eestil  õnnestub oma eesmärk ehk 2011. aastaks eurotsooni pääseda saavutada, mis annaks Eesti arengule tugeva tõuke. Rõhutasin vajadust, et kui Eestil õnnestub vajalikud kriteeriumid selleks täita, ei esitataks meile enam täiendavaid nõudmisi. Külaline pidas seda enesestmõistetavaks, rõhutades samas vajadust võtta tugevama kontrolli alla ka nende riikide tegevus, kes eurotsooni pääsemise järel selle reegleid rikuvad. Verhofstadt pidas ohtlikuks Euroopa kiirelt kasvanud võlakoormat, mille taustal on Eesti vägagi  heas olukorras.